Hnačka pri užívaní Magnosolvu
Dobrý den mám podozrenie že z magnosolvu mam hnacky aký typ magnezia by mi to nesposoboval
Dobrý deň.
Ďakujeme za Vašu otázku.
Vysoké dávky horčíka môžu vyvolať zmäknutie stolice alebo hnačku. Tieto vedľajšie účinky môžu byť prítomné pri liečbe akýmkoľvek liekom s obsahom magnézia bez ohľadu na to, či by ste pokračovali v liečbe Magnosolvom, alebo by ste sa liečili iným liekom s obsahom magnézia. V prípade výskytu hnačky je potrebné znížiť dávku, alebo ukončiť liečbu. Vzhľadom však na to, že výdaj lieku Magnosolv je viazaný na lekársky predpis, o ďalšom postupe v liečbe musí rozhodnúť ošetrujúci lekár.
Prajem pekný zvyšok dňa.
S pozdravom
Mgr. Barbora Bičanovská